ผมมีพฤติกรรมเสี่ยงวันที่ 6 สิงหาคม พอวันที่ 8 สิงหาคม ผมไปรับยา PEP และรับประทานเม็ดแรกในวันนั้นเลย พอถึงวันที่ 28 สิงหาคม ถ้านับจากวันที่เสี่ยงก็คือ 23 วัน แต่ถ้านับจากวันที่รับยาก็ 21 วัน ผมได้เดินทางไปคลินิกนิรนาม ผลตรวจเลือดออกมาเป็นปกติ ผมควรจะวางใจได้รึยังครับว่าผมไม่มีเชื้อ หรือในกรณีที่ผมติดเชื้อ แต่ทานยา PEP อยู่ทำให้ผลตรวจ NAT ไม่สามารถหาเชื้อได้รึเปล่าครับ หรือไม่มีทางที่ NAT จะหาเชื้อไม่เจอ#คลินิกนิรนามส่งเลือดตรวจNATทุกคนไหมครับ?ขอบครับ
สวัสดีค่ะ การตรวจว่าเป็น hiv หรือไม่นั้น มีหลายวิธีดังนี้1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงโดยการตรวจ NAT เป็นการตรวจหาสารพันธุกรรมของเชื้อ hiv โดยตรง จะสามารถตรวจพบได้ตั้งแต่ 7 วันแรกที่รับเชื้อเป็นต้นไป อย่างไรก็ตาม จะต้องไปยืนยันว่าไม่มีภูมิคุ้มกันต่อเชื้อ hiv ก็คือไม่ได้ติดโรค ที่ 3 เดือนหลังมีความเสี่ยงทุกราย เป็นการตรวจเพื่อยืนยันค่ะดังนั้นในกรณีนี้หลังเสี่ยงมา 23 วัน ตรวจเลือดปกติ ก็คือค่อนข้างแน่นอนมากกว่า 90%ว่าปกติ แต่ควรไปยืนยันโดยดูภูมิคุ้มกันต่อเชื้อ hiv อีกครั้งที่ 3 เดือน การกินยา PEP หรือยาต้านไวรัสหลังรับเชื้อมีโอกาสทำให้ผลเลือดผิดพลาดได้น้อยค่ะ แนะนำกินยาต่อไปจนครบและกลับไปตรวจเลือดตามที่แพทย์นัดค่ะ